31. 12. 90 De Europæiske Fællesskabers Tidende Nr. C 332/51 
Udtalelse om forslag til Rådets forordning (EØF) om sundhedsmæssige betingelser for 
produktion og afsætning af levende toskallede bløddyr 
(90/C 332/13) 
Rådet for De Europæiske Fællesskaber besluttede den 16. februar 1990 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Augusto Ferraz da Silva til ordfører. Sektionen vedtog sin udtalelse den 6. september 1990. 
Det økonomiske og sociale Udvalg vedtog på sin 279. plenarforsamling den 19. september 
1990 enstemmigt følgende udtalelse. 
1. Indledning 
1.1. Det foreliggende forslag er et led i gennemførel­
sen af det indre marked, og formålet med det er at 
fastsætte sundhedsbestemmelser for produktion og af­
sætning af levende toskallede bløddyr. 
1.2. Det er endvidere hensigten med forslaget at fast­
sætte, hvilke forpligtelser der skal overholdes af de 
erhvervsdrivende og af de ansvarlige myndigheder for 
at sikre, at følgende bemærkninger tages i betragtning. 
1.3. ØSU bifalder der foreliggende forslag fra Kom­
missionen under forudsætning af, at følgende be­
mærkninger tages i betragtning. 
2. Generelle bemærkninger 
2.1. Det er tvivlsomt, om det tidsmæssigt er muligt 
at gennemføre det foreliggende forslag, efter det indgår 
i en pakke af lovgivningsmæssige foranstaltninger på 
sundhedsområdet omfattende en række delvis sammen­
faldende bestemmelser, hvoraf nogle endnu er under 
forberedelse. 
2.2. Det skal derfor understreges, at en korrekt vur­
dering af dette forslag er forbundet med nogle vanske­
ligheder, idet der henvises til lovtekster, som endnu 
ikke er vedtaget. 
2.3. ØSU henviser til bemærkningerne i ØSU's udta­
lelse (*) om forslag til Rådets forordning (EØF) om 
sundhedsmæssige betingelser for produktion og afsæt­
ning af fiskerivarer (2), hvori der er defineret nogle krav, 
som også bør gælde med hensyn til levende toskallede 
bløddyr, der forarbejdes, inden de afsættes. 
2.4. Faktisk stiller ØSU sig — netop fordi der er tale 
om en forordning — meget tvivlende med hensyn til, 
om det er muligt at overholde tidsplanen for dens 
ikrafttræden den 1. januar 1993. Dette gælder især den 
rette tilpasning af de nationale bestemmelser og gennemførelsen af de foranstaltninger, som nærværen­
de og ovennævnte forslag til forordning omfatter. Der­
for mener ØSU, at det er vigtigt at udskyde denne 
forordnings ikrafttræden. 
2.5. ØSU påpeger, at Kommissionen i erkendelse 
af de vanskeligheder, der kan være forbundet med 
anvendelsen af denne forordning, agter at fastsætte 
regler for indrømmelser af undtagelser i en efterfølgende 
særlig lovgivning. 
2.6. Da den omtalte undtagelsesordning har så stor 
betydning, mener ØSU, at ordningen bør nævnes ud­
trykkeligt i en artikel i dette forslag til forordning og 
ikke kun i betragtningerne. 
2.7. ØSU tillægger denne undtagelsesordning afgø­
rende betydning, idet den under de nuværende vilkår 
for erhvervslivet i denne sektor er en af de væsentligste 
forudsætninger for, at de nødvendige tilpasninger kan 
gennemføres. 
2.8. Imidlertid kan man have sine tvivl med hensyn 
til gennemførligheden af forslaget til Rådets beslutning 
.../.../EØF (3) om betingelserne for indrømmelse af mid­
lertidige og begrænsede undtagelser. 
2.9. Udover de problemer, der er forbundet med at 
indrømme undtagelser til hver enkelt virksomhed for 
sig, får medlemsstaterne i praksis også vanskeligt ved 
på den korte tis, de får til rådighed, forudgående at 
vurdere, hvilke virksomheder, der ikke opfylder de fast­
satte betingelser, og som følgelig muligvis vil blive 
omfattet af undtagelsesbestemmelserne. 
2.10. Hvis man holder fast ved fristen for indgivelse 
af ansøgning om at blive omfattet af undtagelsesbestem­
melserne, som i ovennævnte forslag til forordning er 
fastsat til senest den 1. januar 1992, kan virksomhederne 
i praksis ikke nå at indgive ansøgning. 
2.11. Endvidere gør ØSU opmærksom på, at denne 
omstændighed kan give anledning til illoyal konkurren­
ce. Det er jo ikke muligt straks at foretage inspektion 
på alle virksomhederne, og de kan således ikke alle på 
(!) Dok. ØSU nr. 1037/90 
(2) Kommissionens forslag KOM(89) 645 endelig udg. (3) Kommissionens forslag KOM(89) 670 endelig udg. 
Nr. C 332/52 De Europæiske Fællesskabers Tidende 31. 12. 90 
en gang nyde godt af undtagelsesordningen og blive 
opført på listen over godkendte virksomheder, hvilket 
kan give de virksomheder, hvor inspektionen foretages 
først en konkurrencemæssig fordel. 
2.12. ØSU understreger, at skaldyrenes mikrobiolo­
giske tilstand i vidt omfang afhænger af vandets kvalitet 
i høstområdet, hvorfor de miljøforberedende foran­
staltninger, som de enkelte medlemsstater iværksætter, 
er af fundamental betydning. 
2.13. Imidlertid skal det også understreges, at klassi­
ficeringen i henhold til kapitel I i bilaget kan ændre sig 
ved forskellige — navnlig ydre — påvirkninger. Derfor 
bør der udover det drastiske skridt til lukning af en givet 
område også fastsættes mulighed for, at et høsstområde 
kan rykkes ned i en lavere kategori. 
2.14. ØSU tvivler på, at der vil være tilstrækkeligt 
personale til at gennemføre bestemmelsen i artikel 9 
vedrørende kontrol på stedet i tredjelande navnlig for 
at efterprøve, om betingelserne for produktion og afsæt­
ning svarer til de gældende bestemmelser i Fællesskabet. 
2.15. ØSU finder det berettiget at medtage Den stå­
ende Veterinærkomité i forordningen og at lade den 
udøve sin institutionnelle kontrol, men mener, at den 
har fået tildelt for vidtgående beføjelser. 
2.16. ØSU bør høres om de foranstaltninger, som 
Kommissionen foreslår i henhold til artikel 14-16, efter­
som de får konsekvenser for den fremtidige lovgivning 
og forbrugerne i almindelighed. 
3. Særlige bemærkninger 
3.1. Artikel 2, stk. 3 
Umiddelbart inden ordene »tidevandspåvirkede flod­
mundinger « indføjes: (... havvand eller vand i) naturlige 
eller regulerede (tidevandspåvirkede...). 
3.2. Artikel 5, stk. 1, litra b) 
Angivelsen af, at inspektionen og kontrollen af centrene 
og anlæggene skal foretages regelmæssigt, forekommer 
upræcis. Der bør efter »regelmæssig« indføjes »og 
hyppig«. 
Bryssel, den 19. september 1990. 3.3. Artikel 5, stk. 2, litra b), andet afsnit 
Dette afsnit affattes således: 
» Hvis det af kontrollen fremgår, at bestemmelserne 
i denne forordning ikke overholdes, placerer den 
kompetente myndighed det pågældende høstområde 
i en anden kategori, eller den lukker det, indtil 
forholdene er bragt i orden «. 
3.4. Artikel 17 
På baggrund af ovennævnte bemærkninger tvivler ØSU 
på, at denne forordning kan træde i kraft den 1. januar 
1993. 
4. Bilaget 
4.1. Kapitel IV, afsnit 111, stk. 7 
Tilstedeværelsen af mere end ét parti er ikke forbundet 
med nogen som helst risiko, når blot partiet er tydeligt 
mærket og ligger i tanken i hele rensningsperioden. 
Det foreslås at affatte dette punkt således: 
»Der må ikke placeres nye partier bløddyr i en 
rensningstank, når rensningsperioden er indledt«. 
4.2. Kapitel IV, afsnit III, punkt 12 
Ordet » regelmæssig « erstattes af » hyppig «. 
4.3. Kapitel V, punkt 4 
Efter ordet »stoffer« indføjes »eller substanser«. 
4.4. Kapitel VI, punkt 1 
Efter ordet »periodisk« indføjes »og hyppig«. 
4.5. Kapitel VI, stk. 1, litra a), side 31 
For at gøre teksten klarere foreslås det at affatte dette 
litra således: 
» a) de sandsynlige — også de mindre betydelige — 
forskelle i den fækale kontamination i hvert enkelt 
høstområde;« 
4.6. Kapitel Vil, stk. 1, første punktum 
Dette punktum affattes således: 
»1. Levende toskallede bløddyr, der afsendes fra 
ekspeditionscentrene, skal indpakkes under tilfreds­
stillende hygiejniske forhold:« 
4.7. Kapitel X, stk. 1 
Det foreslås at henvise til direktiv 89//396/EØF om 
mærkning af levnedsmiddelpartier, som nu er vedtaget. 
Alberto MASPRONE 
Formand for 
Det økonomiske og sociale Udvalg